**әл-Фараби атындағы Қазақ Ұлттық Университеті**

**«Экономика және бизнес» Жоғары мектебі**

**«Қаржы» кафедрасы**

# БАҒДАРЛАМА

## 2 -КУРС СТУДЕНТТЕРІНІҢ ОҚУ ТАНЫСТЫРУ

## ТӘЖІРИБЕСІНЕН ӨТУ

**( күндізгі бөлім)**

**“ҚАРЖЫ” МАМАНДЫҒЫ БОЙЫНША**

**АЛМАТЫ 2016**

### әл–Фараби атындағы ҚазҰУ Экономика және бизнес жоғары мектебінің Ғылыми кеңесі және Әдістемелік бюросымен ұсынылған

Рецензент

э.ғ.к., доцент С. Осербайұлы

«Қаржы» мамандығы бойынша студенттерге арналған оқу тәжірибе бағдарламасы - /Құрастырушылар: э.ғ.к., аға оқытушы Жорабаева Ж.К, аға оқытушы Керімбекова Н.Н., аға оқытушы Купешова Б.К., аға оқытушы Калымбекова Ж.К. – Алматы: әл–Фараби атындағы ҚазҰУ , ЭжБЖМ: 2016ж.

Студенттердің оқу таныстыру тәжірибесі жоғары кәсіби білікті мамандарды даярлаудағы маңызды кезеңдердің бірі болып табылады. Оқу таныстыру практикасының мақсаты –студенттердің болашақ мамандықтарын практикалық тұрғыдан меңгеру, кәсіби деңгейін және маманның нарықтық жағдайда еркін бейімделуін қалыптастыру.

1. **Оқу таныстыру тәжірибесінен өтудің тәртібі, мақсаты және міндеттері**

Оқу таныстыру тәжірибесі студенттерді мекемелерде кәсіби даярлаудың және теориялық оқытудың аяқталуының алғашқы кезеңі болып табылады.

Оқу таныстыру практикасының мақсаты –студенттердің болашақ мамандықтарын практикалық тұрғыдан меңгеру, кәсіби деңгейін және маманның нарықтық жағдайда еркін бейімделуін қалыптастыру.

Алғашқы оқу таныстыру тәжірибесі кезеңіндегі негізгі міндет студенттердің оқу барысында алынған алғашқы теориялық білімдерін бекіту және олардың келешек мамандықтары бойынша алынған бастапқы тәжірибелері болып табылады.

Оқу таныстыру практикасын өту барысында аталған объектілердің ұйымдастыру мәселелерін зерттеуге, және де олардың қызметін қаржылық құжаттық рәсімдеу мәселелеріне баса назар аудару керек.

“Қаржы” кафедрасының оқу тәжірибе бойынша жетекшілері тәжірибе басталғанға дейін бағдарламаға сәйкес тәжірибені өтудің күнтізбелік кестесін жасайды.

**Практикадан өту кезінде студент міндетті:**

* Тәжірибе өтетін орынға, оқу аудиториясына, бекітілген уақытта

 келуге және күнделікке сәйкесінше жазба жасауға;

* Тәжірибені өту кестесін жасап, оны кафедрадағы жетекшілермен

 мақұлдауға;

* Жетекші мен бағдарламадағы нұсқауларды бұлжытпай орындауға;
* Теориялық білімді бекітуге, өз бетінше тәжірибені меңгеріп және

 зерттеу қасиеттерін жетілдіруге;

* Күніне тәжірибені өту туралы күнделікті толтырып отыру;
* Орындалатын жұмыс пен оның нәтижесіне жауапкершілікпен қарау;
* Кафедраның қоғамдық өміріне қатысу және ұйымдастырушылық, басқару мен тәрбие жұмыстары бойынша тәжірибе алу.

**«Қаржы пәні бойынша »тапсырмалар**

**Тапсырма №1**

*Эссе жазу*: *«Қаржы мәнінің пікірталастық сұрақтары».*

**Эссе –** белгілі бір тақырып бойынша еркін түрдегі пікір келтіру. Негізгі мақсаты - өзінің көзқарасын аргументтер келтіріп, дәлелдей білу. Эссенің құрылымы, әдетте, кіріспеден, негізгі бөліктен және қорытындыдан тұрады. Кіріспеде тақырыптың өзектілігі, тақырыпқа байланысты пікірлердің айырмашылықтары қарастырылады. Негізгі бөлімде автор аргументтер келтіріп, өз пікірін (пайымдауын) білдіруге пайдаланылатын негізгі ұғымдарға анықтама береді; кейбір жағдайда қарама – қайшы келетін пайымдаулар да келтірілуі мүмкін (мұнда, басқалардың пікірі неге әлсіз, автордың пікірі неге өз күшінде қалатындығына дәлел болуы керек). Қорытындыда резюме (пікір) ретінде бір – екі сөйлем келтіріледі. 1-тақырыпты оқып – үйрену барысында «Қоғамдық ұдайы өндірістегі қаржының мәні, функциялары және рөлі» тақырыбында эссе жазу қарастырылған.

**Тапсырма №2**

*Мерзімді басылымдарды талқылау: «ҚР қаржы жүйесін жетілдіру бойынша сұрақтар» атты тақырыпқа аннотация дайындау*

**Аннотация –** қандай да бірмақалаға (сынап –мінеу, түсіндіру) талдау жасау**.** Жұмыс мерзімді басылымдарға шолу жасаумен түсіндіріледі. «Қаржы жүйесін ұйымдастыру» (тақырып 2) деген тақырып шегінде аталған тапсырманы орындау қарастырылған. Сізге аталған тақырыпқа қатысты мақала таңдап алу керек (1немесе 2 мақала) және оны талқылау керек. Аннотация тақырыбы «Қаржы жүйесін ұйымдастыру». Түсіндіру немесе талдау (комментарий) аталған мақаланың таңдалуына негіздеме жасаудан және сіздің пікіріңізден (мақала авторының пікірімен келісесіз бе, жоқ па) тұрады. Мақаланы пайдалана отырып, автордың аты – жөнін, алыну көзі мен айы – күнін көрсетуді ұмытпаңыз. Алыну көзіне деген міндетті талап – басылым ресми түрде болуы шарт. *Тапсырма көлемі: А 4 беті- бір жағында жапсырылған мақала, екінші жағында сіздің аннотацияңыз (ең аз дегенде 5 сөйлем).*

**Тапсырма №3**

«Интеграциялық процестердің қаржылық аспектілері» тақырыбы бойынша баяндама дайындау. Баяндама **–** анықталған тақырып бойынша жазбаша жұмыс. Баяндама кіріспеден, негізгі бөлімнен және қорытындыдан тұруы тиіс. Теориялық сұрақтарды тәжірибелік сұрақтармен байланыстыру керек.

*Тапсырма көлемі:* А4 компьютерлік теру (8-10 бет).

**Тапсырма №4**

«Қаржының ұйымдасуына шаруашылық субъектілердің
ұйымдастырушылық-құқықтық формаларының әсері» тақарыбына
презентация дайындау

**Презентация –** бұл ауқымды да көлемді жұмысты қысқа да түсінікті түрде және қызықты етіп көрсету.
Жақсы презентация жасау үшін нақты бір тақырыпты таңдап алу керек, оны өңдеп(немесе түрлі көздерден бір құрылымдағы компазиция жасау, яғни бір жүйегекелтіру) және ауызша нысанда көпшілікалдына шығару керек. Презентацияның сценариі ретінде барлық көздерден алынатын
ақпараттарды пайдалану қажет; олардың негізінде жинақталған материалдар жазбашатүрде форматқа түсірілуі керек (түрлі кестелер ретінде, қабылдауға ыңғайлысызба түрінде болуы мүмкін).

**Тапсырма №5**

Сақтандыру компанияларын презентациялау

Тақырыпты презентация ретінде қорғау (теориялық мәліметті тәжірибелік ретінде көрсету: статистикалық мәліметтерді, кестелерді, формулаларды, диаграммаларды т.б. қолдану тиісті)

|  |  |
| --- | --- |
| № | **Сақтандыру компанияларын презентациялау үшін қойылатын талап критерийлері** |
| 1 | Титул парағы |
| 2 | Сақтандыру компанияның аты |
| 3 | Сақтандыру компаниясының тарихи дамуы |
| 4 | Лицензиялар |
| 5 | Сақтандыру компанияның баскару құрылымы |
| 6 | Сақтандыру компанияның басшылары |
| 7 | Сақтандыру компанияның қызмет көрсетеу салалары және оның сыныптамасы |
| 8 | Сақтандыру компанияның құрылтайшылары мен өкілдері |
| 9 | Сақтандыру компаниясының өзге сақтандыру компаниялардың арасындағы рейтингі |
| 10 | Сақтандыру компанияның соңғы екі жылдағы көрсеткіштері |
| 11 | Әртүрлі |

**Тапсырма №6**

*Эссе жазу*: «Салық жүйесі мемлекеттік реттеудің маңызды құралы ретінде»

**Эссе –** белгілі бір тақырып бойынша еркін түрдегі пікір келтіру. Негізгі мақсаты - өзінің көзқарасын аргументтер келтіріп, дәлелдей білу. Эссенің құрылымы, әдетте, кіріспеден, негізгі бөліктен және қорытындыдан тұрады. Кіріспеде тақырыптың өзектілігі, тақырыпқа байланысты пікірлердің айырмашылықтары қарастырылады. Негізгі бөлімде автор аргументтер келтіріп, өз пікірін (пайымдауын) білдіруге пайдаланылатын негізгі ұғымдарға анықтама береді; кейбір жағдайда қарама – қайшы келетін пайымдаулар да келтірілуі мүмкін (мұнда, басқалардың пікірі неге әлсіз, автордың пікірі неге өз күшінде қалатындығына дәлел болуы керек). Қорытындыда резюме (пікір) ретінде бір – екі сөйлем келтіріледі.

**Тапсырма №7**

Соңғы 3 жылдың ҚР Мемлекеттік бюджетін талдау

Берілген мәліметтерге сүйене отырып, мемлекеттік
бюджет құрылымын талдау керек. Аналитикалық кестелерді, суреттер,
диаграммаларды қолдану міндетті.

Келесідей сұрақтарды анықтауыңызға болады: бюджеттік
қаражаттар көздері және бағыттары; бюджет тапшылығының/ артықшылығының деңгейі;
әрбір құрылымының үлесі; динамикасы.

*Тапсырма көлемі:* 2-5

**Тапсырма №8**

Баяндама дайындау - *«Білім беру» функционалдық тобының шығындары.* Білім беру шығындарының құрамы мен құрылымы

Баяндама **–** анықталған тақырып бойынша жазбаша жұмыс. Баяндама кіріспеден, негізгі бөлімнен және қорытындыдан тұруы тиіс. Теориялық сұрақтарды тәжірибелік сұрақтармен байланыстыру керек.

*Тапсырма көлемі:* А4 компьютерлік теру (8-10 бет).

**Тапсырма №9**

«Мемлекттік несие және мемлекттік борыш» тақырыбына слайдтар немесе блок – сызба құрастыру.

Қарастырылған сұрақтар бойынша қысқаша мәліметті кесте түрінде сызу.

*Тапсырма көлемі:* жазбаша А4 бетке, көлемі 2 беттен кем болмауы тиіс, сонымен бірге, ақпарат көздерін жазуды ұмытпау қажет.

1 вариант:

*Ішкі мемлекеттік борыштың құрылымы*

2 вариант:

*Сыртқы мемлекеттік борыштың құрылымы*

3 вариант:

*Қазақстанның мемлекеттік бағалы қағаздар нарығының жағдайы, мәселелері және даму болашағы*

4 вариант:

*Мемлекеттің мемлекеттік борышты басқару қызметі*

**Тапсырма №10**

*Мерзімді басылымды талқылау: мақалының мазмұнын. Қаржының Қазақстанның сыртқы экономикалық қызметіндегі рөлі мен маңыздылығы*

**Аннотация –** қандай да бірмақалаға (сынап –мінеу, түсіндіру) талдау жасау**.** Жұмыс мерзімді басылымдарға шолу жасаумен түсіндіріледі. «*Қаржының Қазақстанның сыртқы экономикалық қызметіндегі рөлі мен маңыздылығы*» деген тақырып шегінде аталған тапсырманы орындау қарастырылған. Сізге аталған тақырыпқа қатысты мақала таңдап алу керек (1 немесе 2 мақала) және оны талқылау керек. Аннотация тақырыбы *Қаржының Қазақстанның сыртқы экономикалық қызметіндегі рөлі мен маңыздылығы*. Түсіндіру немесе талдау (комментарий) аталған мақаланың таңдалуына негіздеме жасаудан және сіздің пікіріңізден (мақала авторының пікірімен келісесіз бе, жоқ па) тұрады. Мақаланы пайдалана отырып, автордың аты – жөнін, алыну көзі мен айы – күнін көрсетуді ұмытпаңыз. Алыну көзіне деген міндетті талап – басылым ресми түрде болуы шарт. *Тапсырма көлемі: А 4 беті- бір жағында жапсырылған мақала, екінші жағында сіздің аннотацияңыз (ең аз дегенде 5 сөйлем).*

**Тапсырма №11**

Баяндама дайындау – *«Қазақстанның бағалы қағаздар нарығының даму кезеңдері».*

Баяндама **–** анықталған тақырып бойынша жазбаша жұмыс. Баяндама кіріспеден, негізгі бөлімнен және қорытындыдан тұруы тиіс. Теориялық сұрақтарды тәжірибелік сұрақтармен байланыстыру керек.

**Тапсырма №12**

«Мемлекеттің инфляцияға қарсы саясаты», «Инфляциялық таргеттеу» тақырыптары бойынша баяндама дайындау. Баяндама **–** анықталған тақырып бойынша жазбаша жұмыс. Баяндама кіріспеден, негізгі бөлімнен және қорытындыдан тұруы тиіс. Теориялық сұрақтарды тәжірибелік сұрақтармен байланыстыру керек.

**Тапсырма №13**

Заңды тұлғаның портфелінде мынадай АҚ-дың бағамдық құны бірдей акциялары бар: А- 100 дана, Б- 250 дана, В-500 дана, барлығы 850 дана.

Егер АҚ-дың акцияларының бағамдары былайша өзгерсе, А-20%-ға, Б-15% -ға төмендесе, В-5%-пайызға өссе, онда портфелдің құны қалай өзгереді?

**Тапсырма №14**

Сыныптама белгісіне қарап, бағалы қағаздардың түрін аңықтаныз.

|  |  |
| --- | --- |
| **Сыныптама белгісі** | **Құнды қағаздар түрлері.** |
| 1.Бағалы қағаздарға құқығын тапсыру тәсілі бойынша. |  |
| 2. Экономиклық мәні бойынша. |  |
| 3. Бағалы қағаздардың айналыс мерзімі бойынша. |  |
| 4. Айналыс аумағы бойынша. |  |
| 5. Эмитенттер бойынша. |  |
| 6. Эмиссия нысаны бойынша. |  |
| 7. Жасалатын мәмілеге байланысты. |  |
| 8. Бағалы қағаздардың роліне қарай. |  |
| 9. Табысты төлеу тәсілі бойынша. |  |
| 10. Нарықтағы айналымдылығы бойынша. |  |

**Тапсырма №15**

Баяндама дайындау – *«Қазынашылықты ұйымдастыру, оның бюджеттің орындалуындағы ролі»*

Баяндама **–** анықталған тақырып бойынша жазбаша жұмыс. Баяндама кіріспеден, негізгі бөлімнен және қорытындыдан тұруы тиіс. Теориялық сұрақтарды тәжірибелік сұрақтармен байланыстыру керек.

1. **Оқу таныстыру тәжірибесінің жетекшілігі**

Тәжірибенің оқу-әдістемелік жетекшілігі “Қаржы” кафедрасымен жүзеге асырылады. Кафедрамен бекітілген оқытушылар студенттердің тәжірибелеріне басшылық етеді, тәжірибені өту мен ұйымдастыру сұрақтары бойынша кеңестер жүргізеді.

Жетекшінің міндетіне мыналар кіреді:

* Бағдарламаға сәйкес студенттердің оқу тәжірибесін ұйымдастыру;
* Тәжірибе өтетін орында (оқу аудиториясында) мұғалім-ассистиентті

таңдау және оның студенттермен жұмыс жасауын қадағалау;

* Студент-практиканттарды қажетті материалдармен қамтамасыз ету,

оқу тәжірибесін өтуге қолайлы жағдайлар жасау;

* әрбір студенттің жасаған жұмысы жайлы қысқаша пікір жазу;

Оқу тәжірибесінің жетекшілері кафедраны студенттердің тәжірибе кезінде жіберген қателіктері жайлы құлақдар етуге міндетті.

**3 Студенттердің жұмыс орындарындағы міндеттері:**

Студенттер тәжірибені өту барысында міндетті:

* Аудиторияда ішкі тәртіп ережелері мен жалпы тәртіпті қатаң

сақтау;

* Күнделікті жазбаларды тәжірибе күнделігіне түсіріп отыру;
* Жасалынған жұмыс бойынша жауапкершілікті өз мойнына алу;
* Жұмыс орнында өзіндік жұмыс жүргізу тәжірибесін меңгеру;
* Тәжірибені өтудің күнтізбелік кестесін уақытылы орындау;
* Тәжірибе аяқтала салысымен студент кафедраға бекітілген көлем

негізінде тәжірибені өткендігі жайлы есеп өткізуге.

 **4 Оқу таныстыру тәжірибесінің қорытындысын шығару.**

Тәжірибе аяқтала салысымен студент кафедраға тәжірибені өту уақытында жасалынған жұмыстары жайлы есеп беруі керек.

Есепте студент жалпы арнайы пәндер бойынша теорияны, бағдарламадағы сұрақтарды білетіндігін айқын байқатуы керек.

Есеп сауатты және түсінікті жазылуы тиіс, стандартты парақтарда түсінікті түрде жазылуы керек.

Есептің әрбір бөлімі жаңа парақтан жазылуы керек, кестелердің аты болуы тиіс, текстің қайдан алынғандығы жайлы сілтемелері болуы тиіс, қажетті болған жағдайда есепке суреттер, схемалар, графиктер, қосымшалар енгізу.

**Есеп құрылымы:**

1. Мазмұны (беттердің көрсетілуі)
2. Кіріспе (тәжірибенің тақырыптары жайлы жалпы мәліметтер, мақсаттары,

міндеттері тәжірибенің)

1. Есептің негізгі бөлімі, онда тәжірибе бағдарламасына сәйкес сұрақтар

ашылып көрсетіледі.

1. Қорытынды (орындалған жұмыс жайлы қысқаша қорытынды және

тәжірибені өтудің тиімділігін жоғарылату жайлы ұсыныстар)

1. Әдебиеттер тізімі
2. Қосымшалар (кестелер, есептемелер, графиктер, схемалар және т.б.)

Жетекшінің қолы қойылған және тиісінше рәсімделіп, қорғауға жіберілген есеп кафедраға тәжірибе аяқтала салысымен өткізіледі.

Оқу тәжірибесінің өткендігі жайлы есептер арнайы құрылған комиссиямен кафедра меңгерушісінің басшылығымен тыңдалады.

Қорғау барысында студент 5-7 минут көлемінде тәжірибе қорытындысы жайлы ақпарат беруі керек және қойылған сұрақтарға жауап беруі керек.

Оқу практикасының нәтижесі және оның қорғалуы қорытындысына байланысты кафедрадағы бекітілген жетекші өзі есеп жасап, оның нәтижесін кафедра мәжілісінде баяндайды.

Оқу тәжірибесінің қорытындысы бойынша кафедра есеп жасап, оны деканатқа және оқу бөліміне өткізеді.